नई दिल्ली : दिल्ली के मुख्यमंत्री अरविंद केजरीवाल ने कहा है कि अगर आम आदमी पार्टी को एमसीडी चुनावों में जीत मिली तो सभी हाउस टैक्स खत्म कर दिए जाएंगे. केजरीवाल ने चुनाव जीतने पर पुराना एरियर भी माफ किया जाएगा.
उन्होंने यह भी वादा किया कि सत्ता में आने के बाद वे एमसीडी कर्मचारियों को समय पर तनख्वाह देंगे. उन्होंने कहा कि हर सात तारीख को सभी कर्मचारियों को तनख्वाह मिल जाएगी.
केजरीवाल ने कहा दिल्ली के लोग बहुत टैक्स दे रहे हैं लेकिन वह चोरी हो रहा है. उन्होंने कहा हमने सारी कैलकुलेशन कर ली है. उन्होंने कहा चुनावों के पहले किए सभी वादे हमने पूरे किए हैं.
केजरीवाल ने शनिवार (25 मार्च) को प्रेस कॉन्फ्रेंस में कहा कि हमलोगों ने एमसीडी के खातों की जांच की है और वहां बहुत गड़बड़ी मिली है.
कई सड़कें और गलियां कई बार बनी हैं और सारा पैसा नगर निगम खा गई. इनमें बड़े पैमाने पर भ्रष्टाचार होता है जिसे रोका जा सकता है.
hin_Deva hin_Deva hin_Deva hin_Deva hin_Deva